**42.§**

# **Par izmaiņām Ogres novada pagastu bāriņtiesas sastāvā**

(A.Ozoliņa)

Izskatot Ogres novada pagastu bāriņtiesas locekles Santas Vectirānes 2015. gada 17. februāra iesniegumu (reģistrēts pašvaldībā Nr.1-11.1/230) un Ilzes Bonderes 2015. gada 25. februāra iesniegumu (reģistrēts pašvaldībā Nr.1-10.3/174), pamatojoties uz Bāriņtiesu likuma 12. panta pirmās daļas 1. punktu un 10.pantu, 2006. gada 19. decembra Ministru kabineta noteikumiem Nr.1037 “Bāriņtiesas darbības noteikumi”, 2014. gada 18. decembra Ogres novada pašvaldības saistošo noteikumu Nr.36/2014 „Ogres novada pašvaldības nolikums” (protokols Nr.29; 1.§) 1. pielikuma otrās daļas 31.1.punktu, saskaņā ar 2014. gada 16. oktobra Ogres novada domes lēmumu (protokols Nr.23; 26.§) „Par Ogres novada pagastu bāriņtiesu” un 2014.gada 18.decembra Ogres novada domes lēmumu (protokols Nr.29; 53.§) „Par Ogres novada pagastu bāriņtiesu”,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Santu Vectirāni** ar **2015. gada 19. martu** **atbrīvot** no Ogres novada pagastu bāriņtiesas locekļa amata.
2. Ar **2015. gada 20. martu** Ogres novada pagastu bāriņtiesas sastāvā par bāriņtiesas locekli uz Bāriņtiesas pilnvaru laiku (līdz 2019. gada 31. oktobrim) ievēlēt **Ilzi Bonderi.** Darbs tiek apmaksāts saskaņā ar “Valsts un pašvaldību institūciju amatpersonu un darbinieku atlīdzības likumu” (45 amata saime, II līmenis, 9. mēnešalgu grupa, amatalgas likme 350 - 994), pēc faktiski nostrādāto stundu skaita mēnesī, bet ne vairāk kā 40 (četrdesmit) stundas mēnesī, nosakot stundas tarifa likmi *euro* **5,51**.
3. Kontroli par lēmuma izpildi uzdot pašvaldības izpilddirektoram.